CELEX: 62014TN0589
Language: et
Date: 2014-08-08 00:00:00
Title: Kohtuasi T-589/14: 8. augustil 2014 esitatud hagi – Musso versus parlament

6.10.2014   
            
            
               ET
            
            
               Euroopa Liidu Teataja
            
            
               C 351/22
            
         8. augustil 2014 esitatud hagi – Musso versus parlament
   (Kohtuasi T-589/14)
   2014/C 351/28
   Kohtumenetluse keel: prantsuse
   
      Pooled
   
   
      Hageja: François Musso (Ajaccio, Prantsusmaa) (esindaja: advokaat A. Gross)
   
      Kostja: Euroopa Parlament
   
      Nõuded
   
   Hageja palub Üldkohtul:
   
               —
            
            
               võtta vastu käesolev hagiavaldus ning tunnistada see põhjendatuks;
            
         
               —
            
            
               tühistada 26. juuni 2014. aasta otsus:
               
                           —
                        
                        
                           peamiselt vormilise rikkumise tõttu, kuna puudus presidendi allkiri;
                        
                     
                           —
                        
                        
                           teise võimalusena kaitseõiguste rikkumise tõttu, kuna 17. juuli 1996. aasta otsus, mis oli 26. juuni 2014. aasta otsuse aluseks, jäeti avaldamata;
                        
                     
                           —
                        
                        
                           või võistlevuse põhimõtte rikkumise tõttu;
                        
                     
                           —
                        
                        
                           või seetõttu, et 26. juuni 2014. aasta otsust ei ole piisavalt põhjendatud;
                        
                     
                           —
                        
                        
                           või seetõttu, et rikutud on mõistliku tähtaja põhimõtet, mis mõjutab kaitseõiguste kasutamist;
                        
                     
                           —
                        
                        
                           või seetõttu, et rikutud on omandatud õiguse põhimõtet;
                        
                     
         
               —
            
            
               jätta hagejale õigus nõuda mistahes muid õigusi, esitada nõudeid ja hagisid;
            
         
               —
            
            
               mõista kõik käesoleva astme kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kuus väidet.
   
               1.
            
            
               Esimene väide, et toime on pandud vormiline rikkumine, kuna 26. juuni 2014. aasta otsusel ei olnud Euroopa Parlamendi presidendi allkirja nagu näeb ette Euroopa Parlamendi kodukord.
            
         
               2.
            
            
               Teine väide, et rikutud on kaitseõigusi, kuna 17. juuli 1996. aasta otsus, mis oli 26. juuni 2014. aasta otsuse aluseks, jäeti avaldamata, rikkudes seeläbi kodukorra artiklit 28.
            
         
               3.
            
            
               Kolmas väide, et rikutud on võistlevuse põhimõtet.
            
         
               4.
            
            
               Neljas väide, et vaidlustatud otsust ei ole piisavalt põhjendatud.
            
         
               5.
            
            
               Viies väide, et rikutud on mõistliku tähtaja põhimõtet, kuna parlament ootas kaheksa aastat, enne kui alustas hageja suhtes tagasinõude menetlust.
            
         
               6.
            
            
               Kuues väide, et rikutud on omandatud õiguse põhimõtet, kuna vaidlustatud otsusega seati kahtluse alla hageja pensioniõigused, mille viimane oli omandanud alates 3. augustist 1994.